ЗахIматрал пишардал чемпионат |\n«Жагьилсса пишакартал» тIисса Союзрал баян буллай бур «Будущее – за мастерами» тIисса журналистурал дянивсса конкурс. Ва конкурсрай хьхьичIунсса кIанттурду бувгьу­сса шама автор тIайла уккантIиссар август зурул 7-13-нний Кьилвалул Сахалиннай хьунтIисса захIматрал пишарду машгьур буллалисса чемпионатрайн.\nЦалчинсса кIанттурду бувгьусса журналистал барча бантIиссар ва миннан дакIний личIансса бахшишру дантIиссар «ЗахIматрал пишардал» чемпионатрал даврин кьимат бишлашисса шадлугърай.\nЗахIматрал пишардал чемпионатрай гьуртту хьунтIиссар 400-нния ливчусса 14-22 шиннавун бияннинсса оьрчIру ва душру.\nWorldskills Russia конкурсрайн тIайла дурксса материаллу дикIан аьркинссар захIматрал пишардал чемпионатрал дур­сса даврия ва шикку гьуртту хьусса жагьилсса пишакартурал хьхьичIуннайшивурттая агьалинахь бусласисса. Конкурсрал агьаммур мурад хъанахъиссар захIматрал пишарду машгьур баву ва ми хьхьичIунсса предприятиярттай тIалавну бушиву агьалинан бувчIин баву.\nЖурналистурал даврин кьимат бишлашисса жюрилуву бур «Жагьилсса пишакартурал (Ворлдскиллс Россия)» Союзрал директор Роберт Уразов, Союзрал коммуникациярттал директорнал хъиривчу Ирина Хворостян, «Аргументы и факты» еженедельникрал Центрданул каялувчи Екатерина Бычкова, «Российская газета» кказитрал редакторнал хъиривчу Алексей Савин, «Россия – 24» каналданул нани дуву ва журналист Станислав Натанзон, «Иннополис Медиа» АНО-лул хъунама директор Александр Писарев.\nКонкурсрай гьуртту хьун бю­хъайссар федерал ва региондал СМИ-рдал, информациярттал агентствардал журналистътураща ва блогертураща.\nГьуртту хъанахъиминнал аьр­­кинссар тIайла буккан он­лайн-аьрза. Кьамул дантIиссар захI­матрал пишардая бусласисса макьалартту, радио ва телесюжетру, иллюстрациярду ва фотоматериаллу.\nМатериаллу дикIан аьркинссар 2018 шинал январь зурул 1-нния июль зурул 10-ннийн бияннинсса кказит-журналлай рирщусса ва телевидениярттай итадаркьусса.\nБалжину конкурсрая кIул бан бюхъантIиссар https://worldSkills/ru сайтрай.\nПредыдущая записьТарихрал ва культуралул гьайкаллуСледующая записьЗияратрая зияратрайнсса аьрххи